पाएं अपने शहर की ताज़ा ख़बरें और फ्री ई-पेपरडाउनलोड करें
केसीसी के सनातन धर्म मंदिर में स्थित बालाजी मंदिर के सामने गेट पर लगे हुए दान पेटी को अज्ञात चोर तोड़ कर उसमें से रुपए निकाल कर ले गए। आरोपी की ये पूरी करतूत सीसी टीवी कैमरे में कैद हो गई। पंडित सुमंत तिवाड़ी ने बताया कि दानपेटी का ताला टूटा हुआ देख कर मंदिर समिति के अधिकारियों को अवगत करवाया। समिति के संगठन मंत्री सुदेश ढाका व प्रचार मंत्री रमेश कुमार ने पुलिस को सूचना दी।
सूचना पर मौके पर पहुंची पुलिस ने मंदिर में लगे हुए सीसी टीवी के फुटेज खगाले तो दो मई की दोपहर करीब सवा 12 बजे मंदिर में एक युवक आता हुआ दिखाई दिया। दूसरे कैमरे में एक युवक मंदिर के बाहर खड़ा होकर आने-जाने वालों पर निगरानी कर रहा था।
सीसी टीवी कैमरे में साफ नजर आ रहा था कि मंदिर में घुसा युवक दानपेटी को तोड़ कर उसमें से रुपए निकाल रहा है। बाद में दानपेटी को बंद कर दोनों युवक जाते नजर आ रहे हैं। थानाधिकारी किरणसिंह यादव ने बताया कि सीसी टीवी कैमरे में दोनों युवक साफ दिखाई दे रहे हैं। आरोपियों को जल्द ही गिरफ्तार कर लिया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn